EA โตมั่นคง
ถ้าเป็นคนที่เฝ้าติดตามหุ้น EA บนหน้าหนังสือพิมพ์ “ข่าวหุ้น” เป็นประจำจะรู้ว่าสถานการณ์ของหุ้นตัวอยู่ในโพซิชั่นที่ดีกว่าหุ้นพลังงานทางเลือกตัวอื่นๆ เพราะโปรเจ็คต่างๆ ได้วางไว้อย่างชัดเจนไม่ต่ำกว่า 2 ปีเต็มๆ ซึ่งจะเป็นตัวผลักดันตัวเลขกำไรให้เติบโตอย่างมีนัยสำคัญ และจะเป็นตัวผลักดันราคาหุ้นให้ทะยานขึ้นไปเรื่อยๆ นะครับ
12 พ.ย. 2559

สภาแมงเม่า : ดร.สมชาย
 
คุณองอาจ จากบางกะปิ กรุงเทพฯ พูดถึงสถานการณ์ของหุ้น EA หรือบริษัท พลังงานบริสุทธิ์ จำกัด (มหาชน) ในช่วงที่ผ่านมาค่อนข้างโดดเด่นเป็นอย่างมาก เพราะปรับตัวขึ้นอย่างต่อเนื่องเป็นเวลาหลายวัน ซึ่งตัวผมเข้าใจว่า น่าจะเป็นผลมาจากตัวเลขผลประกอบการออกมาดี จึงมีแรงซื้อเข้ามาอย่างหนาแน่นตลอดเวลา ผมเลยอยากรู้ว่า เมื่อหุ้นเดินมาถึงจุดหนึ่งที่กำลังโตเต็มที่ ต่อจากนั้นจะเป็นอย่างไรต่อไป เพราะดูเหมือนว่า ธุรกิจพลังงานไฟฟ้าทางเลือกจะเหลือแก๊ปให้เติบโตอีกไม่มากครับ
 
ถ้าเป็นคนที่เฝ้าติดตามหุ้น EA หรือ บริษัท พลังงานบริสุทธิ์ จำกัด (มหาชน) บนหน้าหนังสือพิมพ์ “ข่าวหุ้น” เป็นประจำจะรู้ว่าสถานการณ์ของหุ้นตัวอยู่ในโพซิชั่นที่ดีกว่าหุ้นพลังงานทางเลือกตัวอื่นๆ เพราะโปรเจ็คต่างๆ ได้วางไว้อย่างชัดเจนไม่ต่ำกว่า 2 ปีเต็มๆ ซึ่งจะเป็นตัวผลักดันตัวเลขกำไรให้เติบโตอย่างมีนัยสำคัญ และจะเป็นตัวผลักดันราคาหุ้นให้ทะยานขึ้นไปเรื่อยๆ นะครับ
ด้วยเหตุนี้ถึงต้องย้ำกับนักลงทุนอีกรอบว่า หากเฝ้าติดตามข่าวสารของหุ้นอย่างใกล้ชิดจะเห็นกิจกรรมในการสร้างแวลูให้กับหุ้นเยอะแยะไปหมด ซึ่งเป็นเรื่องที่นักลงทุนระยะยาวให้ความสำคัญค่อนข้างมาก เพราะมันหมายถึงการนำเงินมาลงทุนกับหุ้นตัวนี้ ค่อนข้างคุ้มค่ากับการลงทุนจริงๆ
ฉะนั้นอย่าได้วิตกกังวลไปเลยว่า ธุรกิจพลังงานไฟฟ้าทางเลือกจะเหลือแก๊ปให้เติบโตได้ไม่มาก
เนื่องจากกลุ่มผู้บริหารได้มีการกำหนดโปรเจ็คที่จะใช้ในการต่อยอดธุรกิจเป็นที่เรียบร้อยแล้ว วันนี้ถึงต้องมองเฉพาะโปรเจ็คที่ทำเงินให้กับบริษัทเป็นลำดับแรก พร้อมกับมองดูงบการเงินงวดล่าสุดสอดคล้องกับแผนธุรกิจขนาดไหน เพราะข้อมูลทั้ง 2 ส่วนต้องสัมพันธ์ในทิศทางเดียวกัน เพื่อเป็นการตอกย้ำว่า ทำได้จริง!
 
(หน่วย : ล้านบาท)
 
เมื่อนำงบการเงินมาวิเคราะห์การเติบโตก็พบว่า ผลกำไรของบริษัทเติบโตต่อเนื่องเป็นเวลานานถึง 3 ปี ขณะที่ผลกำไรงวด 6 เดือนของปี 59 คิดเป็น 60% ของผลกำไรทั้งปี 58 ซึ่งแสดงให้เห็นว่า กำไรทั้งปี 59 น่าจะสูงกว่าปี 58 และจะส่งผลให้ราคาหุ้นทะยานขึ้นไปอีกอย่างแน่นอน
อาจารย์ถึงไม่แปลกใจที่มองไปทางไหนก็มีแต่เรื่องราวดีๆ ชวนให้ติดตามเยอะแยะไปหมด และโครงการล่าสุดที่จะเป็นตัวสร้างแรงกระตุ้นก็คือ โรงไฟฟ้าพลังงานลมนครศรีธรรมราช 126 MW ซึ่งเป็นเรื่องประเด็นที่จะทำให้กำไรในปี 60 เติบโตอย่างมีนัยสำคัญนะครับ
วันนี้อาจารย์ถึงกล้าพูดเต็มปากเต็มคำว่า เอาแค่นี้ก่อนดีไหม เพราะการมองไปข้างหน้าอีก 3 ปีนั้น ปล่อยให้เป็นหน้าที่ของผู้บริหารดีกว่ามั่ง และน่าจะเอาเวลาที่มีอยู่ไปเคาะหุ้น EA ทำรอบสั้นๆ ในระหว่างทางขาขึ้นดีกว่ามั่ง!
…
 

กราฟประกอบข่าว Aspen, ราคาปิด ณ วันที่ 11 พ.ย.59